 Ṣe àkójọpọ: Àmọ, ó dàbí ẹni pé gbogbo ǹkan ló ti yípadà báyìí bóyá nítorí pé ayé ti di ayé ọlàjú ni.Òṣèré tíátà kan rèé, Goríọlá Hassan tó sọ pé, òun kò ṣe ètùtù kankan, kí òun tó jẹ ọba ilẹ Uba Imobi nílẹ Ìjẹbú ní ìpínlẹ Ògùn.Ọgbẹni Hassan tó ti jẹ Ọba ilẹ Uba Imobi báyìí sọ pé, lóòtọ ni pé wọn gbọdọ ṣe àwọn ètò, àmọ ní tòun, kò sí ohun tó jọ ètùtù rárá.Kò dìgbà tí wọn bá tó lo odidi èèyàn ṣe ìrúbọ, kí èèyàn tó le jọba, a ò ní láti fayé ni ẹnìkejì lára, Oba ilẹ Uba ló sọ bẹẹ.Bákan náà ni Kábíyèsí Uba ṣàlàyé pé, oyè tí òun jẹ kò ná òun lówó bó ti wulẹ kó mọ.Àwọn ìlú ló ṣe ìnáwó ìwúyè mi:Oba ilẹ Uba ní ìdílé ọba ni wọn bí mi sí, àti ìdílé màmá àti bàbá mi ni wọn máa ń jọba.Ó ní nígbà tí òun dé láti orílẹ-èdè Amẹríkà, láwọn aráàlú wá bá òun pé kí òun jẹ ọba ilẹ Uba.Mi ò ní láti náwó kankan, àwọn ìlú gan-an ló ṣe ìnáwó ibẹ, Kábíyèsí Uba ló ṣàlàyé bẹẹ.Olorì kan tí mo ní ti tó mi:Lórí ọrọ àwọn olorì láàfin, Oba ilẹ Uba ní ojú kan làdá ní lọrọ òun, ó ní ìyàwó kan tóun ní, ti tẹ òun lọrùn.Mi ó lè nífẹẹ obìnrin méjì pọ lẹẹkan náà, nítorí náà, ó máa nira fún mi láti ní olorì méjì láàfin, Oba Uba ló wòye bẹẹ.Bẹẹ bá sì gbàgbé, gbajúmò òṣèré tẹlẹ náà ló fẹ ọkan lára àwọn òṣèré tíátà lóbìnrin, Ayọ Adésànyà, kó tó di pé àárín wọn dàrú.Oge síṣe lásán ni Tattoo ara mi, kò dí ọba jíjẹ lọwọ:Kábíyèsí tún sọ fáwọn akọròyìn pé, kò sí ohun tuntun lábẹ ọrun mọ lórí làálì táwọn olóyìnbó ń pè ní tattoos tó wà lára òun.Ó ní láti ayébáyé làwọn Yorùbá ti máa ń lé làálì sára fún oge ṣíṣe,  láyé òde òní ni wọn kàn ń pèé ní tattoo.Lákòótán, Kábíyèsí Uba ní òun ń gbèrò láti pe àwọn gbajúgbajà òṣèré tíátà wá sí ilẹ Uba, láti lè wá dókoòwò kí àwọn aráàlú sì jẹ ànfààní rẹ. : Ọba tuntun, ìgbà tuntun! 